แบงก์โน๊ตส์
หลังจากควงเลขาสภาพัฒน์มาจัดหนัก โต้กลับอดีตขุนคลัง ธีระชัย ภูวนาถนรานุบาล
26 ม.ค. 2555

แฉ(ไม่หยุด)
หลังจากควงเลขาสภาพัฒน์มาจัดหนัก โต้กลับอดีตขุนคลัง ธีระชัย ภูวนาถนรานุบาล  ที่ขึ้นเฟซบุ๊กแฉก่อนว่า มีการเล่นแร่แปรบัญชีทำให้หนี้สาธารณะสูงเกินจริง เพื่อหาเหตุออก พ.ร.ก.กู้เงิน 4 ฉบับ 




เมื่อวานเดอะโต้ง กิตติรัตน์ ณ ระนอง รองนายกฯ และ รมว.คลัง ก็ควงเลขาสภาพัฒน์ไปอินเดียเพื่อร่วมคณะกับนายกรัฐมนตรี และมีแผนจะไปหารือเรื่องงบประมาณปี 2556 ที่ดาวอส โน้น 
ทำให้เดอะโต้งไม่ได้อ่านการจัดกลับของคุณธี ที่ยังไม่ยอมหยุดเขียนเฟซบุ๊กแฉเรื่องนี้
เมื่อวานนี้คุณธีเขียนว่า คุณกิตติรัตน์ให้สัมภาษณ์สื่อว่า หากไม่ออก พ.ร.ก.หนี้จะเป็น 12% ไม่ใช่ 9.33% 
เรื่องนี้คุณธีขอเถียงขาดใจว่า ไม่จริง เพราะในกฎหมายงบประมาณที่เพิ่งจะผ่านสภาไปดอกเบี้ยหนี้กองทุนฟื้นฟูฯ 68,424 ล้านบาท รวมอยู่ในรายจ่ายงบประมาณแล้ว ฉะนั้นหนี้จะไม่มีทางเกิน 9.33% แน่นอน